การเลือกเสื้อผ้าที่เหมาะสม การปรับเปลี่ยนร่างกายของคุณ
ควรเริ่มจากการใส่เสื้อผ้าที่พอดีตัวอยู่เสมอ เสื้อผ้าที่ตัวเล็กหรือใหญ่ไปจะทำให้คุณดูอ้วนกว่าความเป็นจริงทั้งคู่ เสื้อผ้าควรไม่รัดแน่นเกินไป เพราะมันจะไปสร้างและเน้นย้ำส่วนที่เป็นไขมันออกมาให้เห็นชัด แล้วเสื้อผ้าก็ไม่ควรหลวมเกินไป เพราะการเพิ่มความเทอะทะและซ่อนรูปที่แท้จริงเอาไว้มีแต่จะทำให้คุณดูแย่กว่าความเป็นจริง แทนที่จะทำอย่างนั้น ให้ใส่เสื้อผ้าที่พอดีก็พอ เสื้อผ้าของคุณต้องปกปิดคุณเอาไว้แบบพอดีๆ แบบที่ไม่รัดแน่นจนเกินไป นั่นรวมถึงพวกชั้นในด้วยเช่นกัน คุณต้องใส่เสื้อชั้นในและกางเกงในที่พอดีกับตัว ตัวอย่างเช่น ผู้หญิงบางคนชอบใส่เสื้อชั้นในผิดไซส์อะไรประมาณนี้ กางเกงในไม่ควรรัดสะโพก และเสื้อชั้นในก็ควรรองรับน้ำหนักหน้าอกและกระชับโดยไม่ทำให้เกิดก้อนเนื้อปลิ้นออกมาด้านข้าง หรือทำให้หน้าอกคุณล้นออกจากขอบเสื้อชั้นใน การแก้ไขเสื้อผ้าง่ายๆ เพื่อทำให้คุณดูผอมลงคือการดึงความสนใจไปที่เอวของคุณ ตรงนี้คือส่วนที่ผอมที่สุดของเอวของคุณ โดยให้เลือกเสื้อเชิ้ตขนาดพอดีที่เข้าเอว และรูปแบบเสื้อที่มีเข็มขัด ลวดลาย เนื้อผ้า หรือรอยเย็บที่ทำให้เอวของคุณดูโดดเด่นขึ้นมา ตัวอย่างเช่น เสื้อเชิ้ตที่เย็บเข้าและวัสดุที่เป็นเกลียวที่รัดเข้าเอวแล้วทำให้คุณดูตัวเล็กลง คุณสามารถทำให้เอวดูเล็กลงได้ด้วยการเพิ่มขนาดของหน้าอกกับสะโพกได้เช่นกัน โดยสวมเสื้อ กระโปรง และชุดเดรสที่เน้นให้สะโพกดูผายออก (ถ้าคุณเป็นผู้ชาย ให้ใส่เสื้อที่ปล่อยชายเมื่อมีโอกาส) หรือจะใส่ท่อนบนที่ทำให้หน้าอกของคุณดูใหญ่ขึ้นก็ได้ อย่างเช่น ผู้หญิงก็สามารถใส่เสื้อที่มีระบายลูกไม้หรือเสื้อคอถ่วงข้างหน้าได้ คุณสามารถพรางขนาดตัวของคุณได้ด้วยเส้นตัด เส้นขอบผ้าของกระโปรง แจ็คเก็ต เสื้อเชิ้ต และเสื้อผ้าชิ้นอื่นๆ สามารถเปลี่ยนคุณได้หมดเลยนะ โดยปกติแล้ว คุณควรจะมีเส้นตัดกรอบที่สะโพกหรือหน้าอกและเอว และให้เส้นตัดกับเส้นริมขอบอยู่ใกล้กับบริเวณจุดเหล่านั้นที่สุด  ตัวอย่างเช่น คุณควรเลี่ยงพวกเสื้อผ้า"แนวนักท่องเที่ยว"เชยๆ เพราะส่วนใหญ่มันจะทำให้คุณดูมีเนื้อมีหนังมากขึ้นและมีเส้นตัดที่ไม่ค่อยดี อย่างพวกกางเกงคาปรี กระโปรงยาวถึงน่อง และกางเกงพองๆ ขายาว ย่อมไม่ถูกใจคุณแน่นอน กางเกงยีนส์ขาตรงทรงบูทคัท (ยีนส์ขาบาน) เป็นตัวเลือกที่ดีที่สุดในการทำเส้นตัดที่ดี ผู้หญิงสามารถใส่กระโปรงทรงเอที่สูงประมาณเข่าหรือเหนือเข่าขึ้นไปเล็กน้อยก็ได้ คุณสามารถเลือกเครื่องประดับที่ทำให้ได้ภาพลักษณ์ที่ต้องการได้ด้วยนะ เครื่องประดับบางชนิดจะเปลี่ยนจุดวางสายตาของคนที่มองคุณได้ สร้างภาพให้คุณดูสูงและผอมกว่าความเป็นจริง ตัวอย่างเช่น สร้อยคอยาวๆ ช่วยให้คุณดูสูงและผอมได้อย่างง่ายดาย เครื่องประดับชิ้นใหญ่ เช่น กำไลข้อมือสีสดขนาดใหญ่ ก็จะขับให้เอวของคุณดูเล็กลงผ่านการเปรียบเทียบกัน ต่างหูและผ้าโพกหัวก็เป็นเครื่องเบนความสนใจที่ดี เอาไว้ดึงความสนใจออกจากส่วนของร่างกายที่คุณไม่ชอบเท่าไร มันจะช่วยได้มากเลยถ้าคุณรู้สึกว่าหัวของคุณดูเล็กเมื่อเทียบกับส่วนอื่นของร่างกาย คุณสามารถเลือกใช้สีและลวดลายที่ทำให้ร่างกายของคุณดูบางลงได้ แน่นอนว่าคำแนะนำหลักๆ ที่เคยได้ยินกันมาก็ถือว่าเป็นจริงที่สุด คือให้ใส่สีดำ สีดำนี่แหละคือเพื่อนของคุณ สีดำและสีอื่นที่เข้มๆ จะลดเงาที่สามารถมองเห็นบนร่างกายได้ มันจะไปลวงตาให้มองว่าคุณผอมลง เครื่องประดับที่เน้นๆ สีสดๆ สักคู่ที่เอว ข้อมือ คอ และเท้าของคุณจะทำให้คุณดูผอมลง และนี่คือตัวเลือกลวดลายบางอย่างที่คุณอาจอยากใช้มัน:  สวมเสื้อผ้าลายทางแนวตั้ง ลายทางแนวตั้งเส้นเล็กๆ จะช่วยลวงตาให้คุณดูผอมลงและสูงขึ้น (ทำให้สองด้านของร่างกายคุณเหมือนเข้ามาชิดกันมากขึ้น) เลี่ยงลวดลายที่มีขนาดใหญ่ (และลวดลายอื่นๆ ส่วนใหญ่) เนื่องจากมันสามารถทำให้คุณดูตัวใหญ่ขึ้นแทนที่จะเล็กลง การหาลวดลายที่ทำให้ตัวคุณดูไม่ใหญ่ขึ้นนั้นเป็นเรื่องที่ค่อนข้างท้าทาย ฉะนั้นไม่ต้องไปหาน่าจะง่ายกว่า คุณคงไม่อยากใส่เสื้อผ้าที่ทำให้บางส่วนใหญ่ขึ้นผิดที่หรอก เสื้อผ้าที่ไม่พอดีเวลาใส่แล้วมักจะเป็นอย่างนั้น แต่ก็มีเสื้อผ้าบางแบบที่ทำให้คุณดูตัวใหญ่ขึ้นได้เช่นกัน ตัวอย่างเช่น เสื้อที่รัดใต้อก จะทำให้เอวของคุณดูใหญ่ขึ้น และสำหรับผู้หญิงหลายคนเสื้อแบบนี้ทำให้ดูเหมือนกำลังตั้งครรภ์อยู่ด้วยซ้ำ เสื้อกันหนาวสเวตเตอร์ตัวหนาๆ เป็นตัวอย่างของเสื้อผ้าที่จะทำให้คุณดูตัวใหญ่ขึ้น โดยปกปิดส่วนที่ทำให้ดูผอมบางเอาไว้ คุณสามารถทำให้ตัวเองดูเล็กลงจริงๆ ได้โดยการใส่ชั้นในที่เรียกว่าชุดกระชับส่วน ที่อาจรู้จักกันได้ในชื่อยี่ห้อดังๆ อย่าง โอนามิ ชุดพวกนี้คือเสื้อ กางเกงขาสั้น หรือบอดี้สูทที่ทำมาจากผ้ายืด ซึ่งจะทำให้ร่างกายของคุณกระชับเข้าที่ คุณสามารถใส่มันเพื่อจัดการให้เล็กลงหรือเพิ่มส่วนต่างๆ ของร่างกายคุณได้ มันอาจแน่นและไม่สบายเนื้อตัวไปหน่อย แต่มันใช้งานได้ดีเลยนะ โดยคุณสามารถหาซื้อได้ตามห้างสรรพสินค้าทั่วไปหรือทางร้านค้าออนไลน์อย่าง Amazon ก็ได้ คุณสามารถหาชุดกระชับส่วนสำหรับผู้ชายได้ด้วย โดยส่วนมากจะเอาไว้ใส่กันที่หน้าอก แต่ที่ใส่ส่วนล่างของร่างกายก็มีเช่นกัน การยืนวางท่าให้เหมาะสมจะทำให้พุงของคุณหดกลับเข้าไป และทำให้คุณดูน้ำหนักน้อยลงไปสัก 4-5 กิโลกรัมหรือมากกว่านั้นได้เลยล่ะ ยืนให้หลังตรงไหล่ผึ่งไปด้านหลังตลอดเวลา บางทีมันอาจลำบากไม่น้อยถ้าหากว่าคุณชอบยืนหลังค่อม แต่มันจะทำให้คุณดูเปลี่ยนไปมากเลยจริงๆ นะ  การนอนหงายให้หลังราบไปกับพื้นจะทำให้หลังของคุณตรงอยู่ตลอดทั้งวัน คุณสามารถอ่านเพิ่มเติมได้ที่ การปรับบุคลิกให้ดียิ่งขึ้น เมื่อสวมรองเท้ามีส้นแล้ว การวางท่าของคุณจะเปลี่ยนไปโดยอัตโนมัติ มันจะเป็นการหมุนสะโพกรับกับช่วงล่างและช่วยทำให้หลังกับไหล่ของคุณตรงด้วย อีกอย่างยังช่วยทำให้ขาดูยาวขึ้น ซึ่งทำให้ดูผอมลงตามส่วนผ่านการเปรียบเทียบ ถ้าคุณเป็นผู้หญิง ให้ใส่ส้นสูงเมื่อทำได้เพื่อดูผอมลง ส่วนถ้าคุณเป็นผู้ชาย รองเท้าหลายๆ แบบก็จะมีส้นขึ้นมาเล็กน้อย และคุณสามารถเลือกส้นเตี้ยเพื่อให้ดูผอมลงได้เช่นกัน คุณควรเงยให้หัวสูงเอาไว้ นอกจากนี้ก็ต้องยืนให้ตรงด้วย มันจะช่วยกันไขมันไม่ให้ลงไปอยู่รอบคางของคุณ (แทนที่จะกระจายไปทั่วใบหน้าของคุณ) ซึ่งทำให้โดยรวมจะดูผอมลง เหนียงรอบคอสามารถทำให้คนที่ผอมอยู่แล้วดูมีน้ำหนักมากกว่าที่หนักจริงๆ เสียอีก ทำตามนายแบบนางแบบ และวางมุมแขนขาอย่างระมัดระวังเพื่อให้ดูผอมลง เช่น การไขว้ขาเมื่อคุณกำลังนั่งอยู่จะช่วยสร้างเส้นโครงขึ้นที่ทำให้คุณดูผอมลง วางให้แขนอยู่ห่างจากตัวเหมือนตอนที่วางมือบนสะโพก ก็จะช่วยดึงสายตาให้ไปมองเอวผอมบางของคุณและช่วยแก้รูปร่างเหลี่ยมๆ ซึ่งจะทำให้คุณดูอ้วนได้ . ถ้าคุณต้องการที่จะถ่ายรูป มีอย่างอื่นที่คุณทำได้เพื่อไม่ให้รูปออกมาดูอ้วนได้ด้วยล่ะ เลือกมุมที่ดี อย่างเช่นมุมที่ถ่ายลงมาจากข้างบนจะทำให้คุณดูผอมโดยตัดออกไม่ให้เห็นตัวทั้งหมดของคุณ คุณอาจอยากปรับแสงจากรูปถ่ายของคุณ เลี่ยงการถ่ายรูปที่ทำให้เกิดเงาบริเวณส่วนที่นูนของออกมา คุณอาจอยากทดลองด้วยการไปถ่ายรูปหลายๆ ที่ถ้าคุณไม่รู้ว่าจะปรับแสงอย่างไร จากนั้นก็ค่อยเลือกรูปที่ดีที่สุดทีหลัง อย่างไรก็ตาม ให้เลี่ยงการถ่ายรูปในมุมที่สูงเกินไป เพราะมันจะทำให้เห็นชัดว่าเป็นภาพ"เซลฟี่" และผู้คนก็จะคิดว่าคุณพยายามเกินไป คุณยังสามารถทำให้ตัวเองผอมได้จริงๆ โดยเลี่ยงการรับประทานอาหารรสเค็มได้อีกด้วย เมื่อคุณมีเกลือในร่างกายมากเกินไป ร่างกายของคุณจะพยายามทดแทนโดยรักษาน้ำเอาไว้มากขึ้น นี่จะทำให้คุณดูบวมและอวบขึ้น แน่นอนว่าต้องเลี่ยงแต่เนิ่นๆ เพราะต้องใช้เวลาสักสองสามวันเพื่อที่ร่างกายจะกลับมาเป็นปกติ อาหารที่ควรหลีกเลี่ยงนั้นรวมไปถึงเนื้อ เบคอน มันฝรั่งทอด น้ำซุป และอาหารตามร้านอาหารและฟาสต์ฟู้ด มีอาหารบางชนิดที่จะสร้างแก๊สขึ้นมาเมื่อถูกร่างกายคนเราย่อยไปแล้ว แล้วนั้นจะทำให้คุณท้องอืดและมีน้ำหนักที่มากขึ้น ให้หลีกเลี่ยงอาหารพวกนี้เพื่อทำให้คุณดูผอมลงอย่างแท้จริง อาหารที่ทำให้ท้องอืดนั้นรวมถึงถั่ว เมล็ดถั่ว กระเทียม บร็อคโคลี ดอกกะหล่ำ และอาหารอื่นๆ
ใส่เสื้อผ้าที่ขนาดพอดี. สวมสิ่งที่ดึงดูดสายตาไปที่เอวของคุณ. เลือกสิ่งที่ช่วยเน้นหน้าอกและสะโพกของคุณ. เลือกเสื้อผ้าที่มีเส้นตัด. หาเครื่องประดับที่เหมาะสม. เลือกสีและลวดลายที่ทำให้ดูผอมลง. เลี่ยงเสื้อผ้าที่ทำให้คุณดูตัวใหญ่ขึ้น. ใช้ชุดกระชับสัดส่วนเพื่อให้ตัวเล็กลงจริงๆ. วางท่าให้ดี. สวมรองเท้ามีส้น โดยไม่คำนึงถึงเพศ. เชิดคางเข้าไว้. การวางแขนขา. ถ่ายรูปให้ดูดีขึ้น เลี่ยงอาหารรสเค็ม. เลี่ยงอาหารที่ทำให้ท้องอืด.
https://www.wikihow.com/Look-Thinner https://www.wikihow.com/Look-Thinner
Choosing Flattering Clothes Adjusting Your Body